5.10.2022 г.
BG
Официален вестник на Европейския съюз
L 258/287
23.
отбелязва усилията на Института за осигуряване на икономически ефективна и екологосъобразно работна среда; приветства назначаването от Института на служител по въпросите на околната среда, за да се намали въздействието на дейността на Института върху околната среда; насърчава Института да споделя предизвикателствата, пред които се изправя, и извлечените поуки в мрежата на агенциите на ЕС; отбелязва подобрението в разпространението на резултатите от изследователската дейност на Института сред широката общественост и в достигането до обществеността чрез социалните и другите медии;
24.
призовава за осъвременяване на сградите, за да се изпълнят стандартите за нулеви емисии, по-специално чрез инсталиране на слънчеви панели във всички сгради, принадлежащи на Института;
25.
припомня значението на увеличаването на цифровизацията на Института, що се отнася до вътрешното функциониране и управление, и също така значението на ускоряването на цифровизацията на процедурите; подчертава необходимостта Институтът да продължи да бъде проактивен в това отношение, за да се избегне на всяка цена цифрово разделение между агенциите на Съюза; обръща внимание обаче на необходимостта да се предприемат всички необходими мерки за сигурност, за да се избегне всякакъв риск за онлайн сигурността на обработваната информация; призовава Института да разработи по-бързо своята политика в областта на киберсигурността и да я представи незабавно;
26.
по отношение на други забележки, придружаващи решението за освобождаване от отговорност, които имат хоризонтален характер, препраща към своята резолюция от 4 май 2022 г. относно резултатите от дейността, финансовото управление и контрола на агенциите (5).
(5) Приети текстове, P9_TA(2022)0196.